text: Flere fartkontroller - ja tak!
  10 februar 2015 kl. 15.52
  På Als bor en kvinde som er ked at at høre på folks kritik af politiets automatiske fotovogne. Hun ønsker sig flere. Mange flere.
  
  Havde hastigheden været lavere der, hvor Dorte Hansen fra Asserballe på Als kørte den skæbnesvanger dag, så er hun sikker på, hendes liv idag havde været anderledes.
  I maj 2014 kørte hun og familien sammen med en lastbil, som i følge den tidligere sygeplejerske kørte alt for hurtigt.
  Ved sammenstødet blev hun slynget ud af sin bil, og kastet 150 meter hen ad vejen med voldsomme skader til følge. 
  Lige efter ulykken var hun i livsfare.
  I dag 9 måneder efter ulykken er Dorte Hansen ikke i stand til arbejde eller deltage i de hjemlige gøremål.
  Sammenstødet kostede hende to diskusprolapser, et piskesmæld, hukommelsestab, koncentrationsbesvær, hun har føleforstyrelser i arme og ben, og er lyd- og lysfølsom.
  Dorte Hansen er sikker på, at havde der været en fartkontrol i nærheden af ulykkesstedet, så ville hastigheden have været lavere på den lastbil der kørte ind i dem, og ulykken dermed ikke så voldsom og invaliderende.
  Hendes motto er blevet: 
  -En ramt, en død, en invalid er EEN for mange, og derfor er vi nød til at have flere blitz kontroller på vejene. Blisterne kan åbenbart ikke selv sætte farten ned.
  Hør Dorte Hansens holdning til mere fartkontrol på vejene her:
  Varighed 1'26 minutter
  